కె. జనార్ధన్ రెడ్డి

కె. జనార్ధన్ రెడ్డి తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు. భారత జాతీయ కాంగ్రెస్ పార్టీ తరపున 1952 నుండి 1957 వరకు మహబూబ్‌నగర్ లోక్‌సభ నియోజకవర్గం పార్లమెంట్ సభ్యుడిగా ప్రాతినిధ్యం వహించాడు.

జననం, విద్య 
జనార్థన్ రెడ్డి 1918, ఏప్రిల్ 25న తెలంగాణ రాష్ట్రం, నాగర్‌కర్నూల్ జిల్లా, బిజినేపల్లి మండలం, షాయిన్‌పల్లిలో జన్మించాడు. తండ్రిపేరు రామారెడ్డి.

వ్యక్తిగత జీవితం 
జనార్థన్ రెడ్డికి 1940 జనవరి 1న సరళాదేవితో వివాహం జరిగింది. వారికి ఒక కుమారుడు, ఒక కుమార్తె.

రాజకీయ జీవితం 
1952లో భారత పార్లమెంట్ కు జరిగిన మొదటి లోకసభ ఎన్నికల్లో  భారత జాతీయ కాంగ్రెస్ పార్టీ తరపున పోటిచేసి లోకసభ సభ్యుడిగా గెలుపొందాడు.

నిర్వర్తించిన పదవులు 

 నాగర్ కర్నూల్ తాలూకా పిల్లల సంక్షేమ కేంద్రం సభ్యుడు
 జుబుల్‌పూర్ విభాగం 'వందేమాతరం ఉస్మానియా యూనివర్సిటీ విద్యార్థుల సమ్మె అధ్యక్షుడు (1938)
 చీఫ్ వాలంటీర్, మల్కా పోరే ఆంధ్ర మహాసభ (1939)
 నాగర్ కర్నూల్ తాలూకా కాంగ్రెస్ కమిటీ అధ్యక్షుడు
 మహబూబ్ నగర్ జిల్లా కాంగ్రెస్ కమిటీ సభ్యుడు
 రెడ్డి హాస్పిటల్ స్పోర్ట్స్ సెక్రటరీ (1937)
 స్కౌట్ మాస్టర్, రెడ్డి ట్రూప్, (1936-38)
 మహబూబ్ నగర్ జిల్లా ప్రణాళిక కమిటీ సభ్యుడు
 మహబూబ్ నగర్ జిల్లా నీటిపారుదల అభివృద్ధి కమిటీ సభ్యుడు
 మహబూబ్ నగర్ జిల్లా  సరఫరా కమిటీ సభ్యుడు
 ప్రదేశ్ కాంగ్రెస్ కమిటీ సభ్యుడు (1949)
 నేషనల్ ఫుడ్ అండ్ అగ్రికల్చర్ ఆర్గనైజేషన్ లైజన్ సెంట్రల్ కమిటీ సభ్యుడు

ఇతర వివరాలు 
వయోజన విద్యా కేంద్రాలు మరియు గ్రంథాలయాలను స్థాపించాడు. 1947లో రజాకార్లకు వ్యతిరేకంగా ప్రతిఘటన ఉద్యమాన్ని నిర్వహించాడు. 1953లో బెంగుళూరులో జరిగిన ఫార్ ఈస్ట్, ఆసియా దేశాలకు సంబంధించిన ఫుడ్ అండ్ అగ్రికల్చర్ ఆర్గనైజేషన్ కాన్ఫరెన్స్‌కు భారతీయ ప్రతినిధి బృందం సభ్యుడిగా ఉన్నాడు.

మూలాలు 

1918 జననాలు
1వ లోక్‌సభ సభ్యులు
భారత జాతీయ కాంగ్రెస్ నాయకులు
నాగర్‌కర్నూల్ జిల్లా రాజకీయ నాయకులు
నాగర్‌కర్నూల్ జిల్లా వ్యక్తులు